
ŠIAULIŲ MIESTO SAVIVALDYBĖS ADMINISTRACIJOS
MIESTO PLĖTROS IR PAVELDOSAUGOS SKYRIUS

SPRENDIMO 
DĖL ŠIAULIŲ MIESTO SAVIVALDYBĖS TARYBOS 2021 M. LIEPOS 1 D. SPRENDIMO NR. T-309 „DĖL KRITERIJŲ, PAGAL KURIUOS NUSTATOMA, KADA ŠIAULIŲ MIESTO SAVIVALDYBĖS INFRASTRUKTŪROS PLĖTROS ĮMOKA NEMOKAMA ARBA MOKAMA DALIMIS, IR ŠIAULIŲ MIESTO SAVIVALDYBĖS INFRASTRUKTŪROS PLĖTROS ĮMOKOS MOKĖJIMO IR ATLEIDIMO NUO JOS MOKĖJIMO TVARKOS APRAŠO PATVIRTINIMO" PAKEITIMO
AIŠKINAMASIS RAŠTAS

2025-01-03
Šiauliai


Šiuo sprendimu, atsižvelgiant į Lietuvos Respublikos savivaldybių infrastruktūros plėtros įstatymo ir Lietuvos Respublikos statybos įstatymo pasikeitimus, yra aktualizuojamas 2021 m. liepos 1 d. Šiaulių miesto savivaldybės tarybos sprendimas Nr. T-309.

Galiojančiame Sprendime nėra numatyti atleidimo nuo infrastruktūros įmokos atvejai, nors Lietuvos Respublikos savivaldybių infrastruktūros plėtros įstatymas (toliau – Įstatymas) numato tokias galimybes (15 straipsnio 3 dalis). Šiuo sprendimu numatomi tie patys atleidimo nuo įmokos atvejai, kuriuos numato Įstatymas.
Galiojančiame Sprendime ir Aprašo 6 bei 10 punktuose buvo numatyta, kad įmoka arba  pirmoji įmokos dalis (kai įmoka gali būti mokama dalimis), turi būti sumokėta iki statybą leidžiančio dokumento išdavimo dienos arba iki statybos ir (ar) įrengimo darbų pradžios (kai statybą leidžiantis dokumentas neprivalomas). Tačiau pasikeitus Lietuvos Respublikos statybos įstatymui, prievolė infrastruktūros plėtros įmoką sumokėti iki prašymo statybą leidžiančiam dokumentui gauti pateikimo buvo panaikinta ir numatyta šią prievolę atlikti iki pranešimo apie statybos darbų pradžią (LR statybos įstatymo 272 straipsnio 5 dalies 7 punktas).
Galiojančiame Sprendime net ir tais atvejais (Sprendimo 1 punktas), kai infrastruktūros plėtros įmoka yra nemokama, statytojas privalo teikti prašymą bei prašyme paprašyti leisti įmokos nemokėti (Aprašo 13 punktas). Tokiu atveju, įmoka skaičiuojama visiems planuojamiems statyti statiniams, o vėliau nurodoma, kad įmokos galima nemokėti. Atkreiptinas dėmesys, kad tokiu atveju yra didinama administracinė našta statytojams, kurie dėl nepatyrimo nepateikia tinkamai parengto prašymo, vėliau turi jį tikslinti, tačiau rezultatas gaunasi toks pat kaip siūloma šiuo sprendimu – tais atvejais kai pagal Sprendimo 1 punktą įmoka gali būti nemokama, ją siūloma skaičiuoti tarifu „0“, nepriklausomai nuo to, ar statytojas išreiškė tokį pageidavimą ar ne.
Sprendimo projekte atsisakoma perteklinio reglamentavimo dėl Šiaulių miesto verslo tarybą patvirtinančio subjekto.
Atsižvelgiant į čia išdėstytus argumentus, keičiančius Sprendimą, atitinkamai pakoreguojami Sprendimu patvirtinto tvarkos aprašo 4, 6, 10, 13 ir 17 punktai.

Sprendimo projekte numatytos naujos teisinio reglamentavimo nuostatos.
Priėmus sprendimą, galimos pasekmės. 
Neigiamos pasekmės: neigiamų pasekmių nenumatoma
Teigiamos pasekmės: sumažės administracinė našta verslo subjektams dėl dokumentų tikslinimo.


Nėra.


Nereikalingi.


Sprendimui įgyvendinti papildomų Šiaulių miesto savivaldybės biudžeto lėšų nereikės. 

Sprendimo projekto antikorupcinis vertinimas.
Neteikiamas

Sprendimo projektą parengė Šiaulių miesto savivaldybės administracijos Miesto plėtros ir  paveldosaugos skyrius. Tiesioginis rengėjas –vyriausiasis specialistas Juozas Varapnickas, tel. 596 243. 

Numatomo teisinio reguliavimo poveikio vertinimo rezultatai.
Pridedama teisinio reguliavimo poveikio vertinimo pažyma.




Skyriaus vedėjas                            		                                          Valdas Markevičius







